Lelaki maut kereta langgar pokok
SIBU: Seorang lelaki maut selepas kereta dipandunya terbabas dan melanggar pokok di Jalan Wawasan di sini, malam tadi. Ketua Jabatan Bomba dan Penyelamat Malaysia (JBPM) Zon Sibu, Janggan Muling berkata, pihaknya menerima panggilan kecemasan berhubung kejadian pada 2 pagi. “Sepasukan anggota dari Balai Bomba dan Penyelamat (BBP) Sungai Merah dikejarkan ke lokasi kejadian. “Sampai di lokasi, setelah membuat ‘size up’ didapati sebuah kereta terlibat dalam kemalangan kendiri, hilang kawalan dan melanggar sebatang pokok di bahu jalan,” katanya dalam satu kenyataan, hari ini. Beliau berkata, terdapat seorang mangsa lelaki berumur 42 tahun dalam keadaan tidak sedarkan diri dan tersepit di dalam kereta tersebut. “Pasukan bomba menggunakan ‘resque tool’ bagi tujuan mengeluarkan mangsa. “Mangsa telah disahkan meninggal dunia oleh pasukan ambulans. Mangsa diserahkan kepada pihak polis,” katanya Oleh AKUN GIMAN Keterangan gambar PASUKAN BOMBA….. Mengeluarkan mangsa kemalangan di Jalan Wawasan malam tadi. 
See author's posts
